
REFERAT
Privind prelungirea prin act adiţional a contractului de închiriere pentru imobilul situat în Timisoara Bv. 16 Decembrie 1989 nr. 30,  imobil în care funcţionează cantina şi spălătoria Colegiului Tehnic de Vest, precum si exprimarea intentiei de cumparare a imobilului

Se supune spre analiză Comisiilor din cadrul Consiliului Local al Municipiului Timişoara materialul întocmit de Direcţia Instituţii Şcolare, Medicale, Sportive şi Culturale – Compartiment Şcoli, privind prelungirea prin act adiţional a contractului  de închiriere pentru imobilul situat in Timişoara,  Bv. 16 Decembrie 1989 nr. 30,  imobil în care funcţionează cantina şi spălătoria Colegiului Tehnic de Vest, urmare a  adresei  cu nr. SC2014-023620/05.09.2014 a Colegiului Tehnic de Vest.
Imobilul în care funcţionează cantina şi spălătoria Colegiului Tehnic de Vest situat în Timişoara, Bv. 16 Decembrie 1989 nr. 30 înscris in CF 430528 provenit din CF vechi nr.143294 a localităţii Timişoara, nr.top 17158 este proprietatea Ordinului Surorilor de la Notre Dame prin retrocedare.
          În prezent, pentru acest imobil se află în derulare contractul de închiriere nr. 2740/21.11.2012, încheiat în baza H.C.L nr. 177/02.11.2012  cu o chirie negociată   de 15400 lei/lună, contract care expiră la data de 31.10.2014.
         Colegiul Tehnic de Vest, prin adresa cu nr. SC 2014-023620/05.09.2014 a  solicitat  prelungirea  contractului de închiriere  pentru acest imobil, necesar pentru asigurarea mesei la elevi.
        Episcopia Romano-Catolică de Timişoara  în calitate de reprezentant al Ordinului Surorilor de la Notre Dame prin adresa cu nr.SC 2014-27086/13.10.2014, şi-a exprimat disponibilitatea de a prelungi contractul de închiriere pe o perioadă de 1 (un) an  cu o chirie de 10.000 lei /lună. 
           De asemenea prin aceeaşi adresă Episcopia Romano- Catolică  de Timişoara   ne face cunoscut că intenţionează să vândă acest imobil, discuţii în acest sens au fost demarate  deja cu Centrul Şcolar pentru  Educaţie Incluzivă „Dumitru Ciumăgeanu” care aparţine de Consiliul Judeţean, având în vedere că  la cantină servesc masa şi copii de la această unitate de învăţământ, solicitându-ne exprimarea cu privire la interesul de a  achiziţiona acest imobil.
           Având în vedere cele expuse mai sus, supunem  spre  analiză şi aprobare Consiliului Local:                                                                                                                                  
1. Prelungirea  prin  act adiţional  a Contractului de închiriere n nr. 2740/21.11.2012, încheiat în baza Hotărâri Consiliului Local nr. 177/02.11.2012 pentru imobilul situat in Timisoara Bv. 16 Decembrie 1989 nr. 30,  înscris in CF 430528, nr. top 17158,  în care funcţionează cantina şi spălătoria Colegiului Tehnic de Vest, pe o perioadă de un an  începând cu data de 01.11.2014 până la data de 31.10.2015 cu o chirie de 10.000 lei /lună. Celelalte clauze ale contractului de închiriere rămân neschimbate.
2. Consiliul Local;
1. Nu îşi exprimă intenţia de cumpărare a imobilului din Bv. 16 Decembrie 1989 nr. 30 în care funcţionează cantina şi spălătoria Colegiului Tehnic de Vest. 
1. Îşi exprima intenţia de cumpărare a imobilului din Bv.16 Decembrie 1989 nr. 30 în care funcţionează cantina şi spălătoria Colegiului Tehnic de Vest. 
3.  Împuternicirea Comisiei de negociere cu terţii a Consiliului Local al Municipiului Timişoara, ca in baza raportului de evaluare a imobilului, să negocieze cu Ordinul Surorilor de la  Notre Dame prin Episcopia Romano-Catolică de Timişoara, achiziţionarea imobilului.  

